شەفەق نیوز/ نێچیروان بارزانی سەرۆک هەرێم کوردستان، ئمڕوو چوارشەممە،  پرسە و سەرەخوەشی وە مردن وەرپس ناوەند لالەش ئیزیدی شێخ شەمۆ کرد، ک لەوەر تۊشهاتنی وە ڤایرۆس کۆرۆنا دۊیا کووچی کرد.
نۊسینگەی راگەیانن سەرۆکایەتی هەرێم کوردستان لە بەیاننامەیگ رەسیە ئاژانس شەفەق نیوز وت: بارزانی پەیوەندی تەلەفۆنی وەگەرد شێخ هادی برای رەحمەتی شێخ شومۆ کرد، و سەرەخوەشی لە خیزان و کەسوکار و برادەرەیلی و ئەنجومەن روحانی ئەیزیدی کرد.
بارزانی داوا لە خودا کرد گیان رەحمەتی بخەێدە بەهشت فراوانی، و سەبووری کەسوکارەیلی بەێد.
